Christian Astrup

Christian Astrup (født 31. desember 1909, død 30. mai 1983) var en norsk politiker (Nasjonal Samling), «fylkesmann» i Bergen og Hordaland 1941–44 og fungerende sosialminister fra 8. oktober 1944 til 8. mai 1945. Som sosialminister innførte han loven om barnetrygd i Norge i desember 1944.Astrup, Christian - Norsk krigsleksikon 1940-1945. side 31 (Cappelen 1995)

Astrup var utdannet cand. oecon. Han sluttet seg i 1935 til Nasjonal Samling, der han markerte seg som tilhenger av en sosialradikal politikk. Astrup var NS' propagandaleder i Hedmark fra høsten 1940 til våren 1941, fylkesfører i Sunnmøre fra sommeren til høsten 1941, fylkesfører i Bergen, samt «fylkesmann» i Bergen og Hordaland fra høsten 1941 til 1. juni 1944. Reichskommissar i Bergen, Heinrich Christen, likte først Astrup, men endret syn og beskrev ham i sin dagbok 27. november 1941 som «en liten fanatiker».Reichskommissar Heinrich Christen: Okkupantens dagbok (s. 93), forlaget Spartacus, Oslo 2019, ISBN 978-82-430-0506-8

Astrup var riksfullmektig for Nasjonal Arbeidsinnsats fra 1. juni 1944 og fungerende statsråd og sjef for Sosialdepartementet fra oktober 1944.

Han var gift med Else Johanne Marie Prytz, datter til Frederik Prytz som var finansminister i Quislings regjering.

Astrup var passasjer i ulykkesbilen da minister Gulbrand Lunde og hans frue druknet da bilen skled utfor ferjelemmen på Våge (mellom Åndalsnes og Ålesund) 26. oktober 1942. Astrup kom seg i land og ble berget.Morgenbladet, 26. oktober 2012, s.10.

Ved rettsoppgjøret etter krigen ble han i 1948 dømt til 8 år tvangsarbeid.

 Referanser 

Litteratur
 Gunnar D. Hatlehol: «Tvangsstyringen av arbeidslivet under hakekorset 1940–1945. Diktat og kollaborasjon» i Arbeiderhistorie. Årbok for arbeiderbevegelsens arkiv og bibliotek 2018, Universitetsforlaget (2018) ISSN 0801-7778

 Eksterne lenker 



Kategori:Personer fra Våler kommune i Hedmark
Kategori:Norske samfunnsøkonomer
Kategori:Medlemmer av Nasjonal Samling
Kategori:Fylkesførere i Nasjonal Samling
Kategori:Nordmenn fra andre verdenskrig
Kategori:Nordmenn dømt i landssvikoppgjøret etter krigen